nibzard/narodne-novine-full-text-markdown huggingface dataset:
## Uredba o stavljanju izvan snage Uredbe o najmu stanova u vlasništvu Republike Hrvatske na području hrvatskog Podunavlja

### NN 19/1998 (13.2.1998.), Uredba o stavljanju izvan snage Uredbe o najmu stanova u vlasništvu Republike Hrvatske na području hrvatskog Podunavlja

# **VLADA REPUBLIKE HRVATSKE**

Na temelju članka 1. Zakona o ovlasti Vlade Republike Hrvatske da uredbama
uređuje pojedina pitanja iz djelokruga Zastupničkog doma Sabora Republike
Hrvatske ("Narodne novine", broj 104/96), Vlada Republike Hrvatske je na
sjednici održanoj 12. veljače 1998. godine, donijela

## **UREDBU**

### **O STAVLJANJU IZVAN SNAGE UREDBE O NAJMU STANOVA U VLASNIŠTVU REPUBLIKE HRVATSKE NA PODRUČJU HRVATSKOG PODUNAVLJA**

Članak 1.

Uredba o najmu stanova u vlasništvu Republike Hrvatske na području hrvatskog
Podunavlja ("Narodne novine", broj 9/98), stavlja se izvan snage.

Članak 2.

Ova Uredba stupa na snagu danom objave u "Narodnim novinama".

Klasa: 370-01/98-01/01
Urbroj: 5030107-98-5
Zagreb, 12. veljače 1998.

Predsjednik
**mr. Zlatko Mateša,** v. r.

Uredba, NN 19/1998-2310
## Odluka o promjeni svote carine po mjernoj jedinici pri uvozu pojedinih poljoprivrednih proizvoda iz Dodatka A Carinske tarife

### NN 19/1998 (13.2.1998.), Odluka o promjeni svote carine po mjernoj jedinici pri uvozu pojedinih poljoprivrednih proizvoda iz Dodatka A Carinske tarife

# **VLADA REPUBLIKE HRVATSKE**

Na temelju članka 7. Zakona o carinskoj tarifi ("Narodne novine", br.
49/96 i 80/96), Vlada Republike Hrvatske je na sjednici održanoj 12. veljače
1998. godine donijela

## **ODLUKU**

### **O PROMJENI SVOTE CARINE PO MJERNOJ JEDINICI PRI UVOZU POJEDINIH POLJOPRIVREDNIH PROIZVODA IZ DODATKA A CARINSKE TARIFE**

I.

Visina svote carine po mjernoj jedinici pri uvozu poljoprivrednih proizvoda
iz ovih tarifnih oznaka iz Dodatka A Carinske tarife mijenja se i iznosi:

|  |  |  |  |  |
| --- | --- | --- | --- | --- |
| Tarifni    broj  Carinske     tarife | Tarifna  oznaka | Naziv | Mjerna      jedinica | Svota carine  u kunama po      mjernoj      jedinici |
| 20.07 |  | Džemovi, voćni želei, marmelada, pirei i vo-  ćne paste od voća i od  koštuničavog (lupinastog)  voća dobivene kuhanjem,  s dodanim ili bez  dodanog šećera ili drugih  tvari za zaslađivanje: |  |  |
|  | 2007,9 | - Ostalo: |  |  |
|  | 2007.99 | - ostalo: |  |  |
|  | 2007.999 | - ostalo: | kg | 1.60 |

II.

Danom stupanja na snagu ove Odluke prestaje važiti sadržaj Dodatka A
- Svota carine po mjernoj jedinici robe za poljoprivredne i prehrambene
proizvode - unutar Carinske tarife ("Narodne novine", br. 49/96, 73/96,
81/96, 93/96, 11/97, 32/97, 51/97, 73/97, 76/97, 96/97, 101/97, 112/97,
119/97, 139/97, 142/97 i 5/98), za tarifne oznake navedene u ovoj Odluci.

III.

Ova Odluka stupa na snagu četvrtog dana od dana objave u "Narodnim novinama".

Klasa: 413-01/96-03/02
Urbroj: 5030116-98-6
Zagreb, 12. veljače 1998.

Predsjednik
**mr. Zlatko Mateša,** v. r.

Odluka, NN 19/1998-2320
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Odluka o razrješenju dužnosti počasnog konzula Republike Hrvatske u Švicarskoj Konfederaciji

### NN 20/1998 (17.2.1998.), Odluka o razrješenju dužnosti počasnog konzula Republike Hrvatske u Švicarskoj Konfederaciji

# **PREDSJEDNIK REPUBLIKE HRVATSKE**

Na osnovi članka 99. stavak 2. Ustava Republike Hrvatske i članka 24.
stavak 3. Zakona o vanjskim poslovima ("Narodne novine" br. 48/96), donosim

## **ODLUKU**

### **O RAZRJEŠENJU DUŽNOSTI POČASNOG KONZULA REPUBLIKE HRVATSKE U ŠVICARSKOJ KONFEDERACIJI**

dr. BRUNO UROIĆ razrješuje se dužnosti počasnog konzula Republike Hrvatske
u Švicarskoj Konfederaciji, sa sjedištem u Solothurnu.

Ova Odluka stupa na snagu danom donošenja.

Broj: 081-98-343/1
Zagreb, 11. veljače 1998.

Predsjednik
Republike Hrvatske
**dr. Franjo Tuđman,** v. r.

Odluka, NN 20/1998-2340
## Odluka o utvrđivanju iznosa za naknadu štete po osnovi osiguranja vlasnika, odnosno korisnika brodica na motorni pogon od odgovornosti za štete nanesene trećim osobama

### NN 20/1998 (17.2.1998.), Odluka o utvrđivanju iznosa za naknadu štete po osnovi osiguranja vlasnika, odnosno korisnika brodica na motorni pogon od odgovornosti za štete nanesene trećim osobama

# VLADA REPUBLIKE HRVATSKE

Na temelju članka 104. Zakona o osiguranju ("Narodne novine", broj 46/97
- pročišćeni tekst), Vlada Republike Hrvatske je na sjednici održanoj 12.
veljače 1998. godine donijela

## **ODLUKU**

### **O UTVRĐIVANJU IZNOSA ZA NAKNADU ŠTETE PO OSNOVI OSIGURANJA VLASNIKA, ODNOSNO KORISNIKA BRODICA NA MOTORNI POGON OD ODGOVORNOSTI ZA ŠTETE NANESENE TREĆIM OSOBAMA**

I.

Obveza društva za osiguranje za naknadu štete po osnovi osiguranja vlasnika,
odnosno korisnika brodica na motorni pogon od odgovornosti za štete nanesene
trećim osobama zbog tjelesne ozljede, oštećenja zdravlja ili smrti u smislu
članka 104. Zakona o osiguranju, ne može po jednom štetnom događaju, ako
ugovorom o osiguranju nije utvrđen veći iznos, biti veća od iznosa 1.400.000,00
kuna.

II.

Stupanjem na snagu ove Odluke prestaje važiti Odluka o utvrđivanju iznosa
za naknadu štete po osnovi osiguranja vlasnika, odnosno korisnika brodica
na motorni pogon od odgovornosti za štete nanesene trećim osobama ("Narodne
novine", broj 72/94).

III.

Ova Odluka stupa na snagu danom objave u "Narodnim novinama".

Klasa: 450-02/94-01/06
Urbroj: 5030116-98-1
Zagreb, 12. veljače 1998.

Predsjednik
**mr. Zlatko Mateša,** v. r.

Odluka, NN 20/1998-2350
## Odluka o određivanju svota na koje se mora ugovoriti osiguranje putnika u javnom prometu od posljedica nesretnog slučaja

### NN 20/1998 (17.2.1998.), Odluka o određivanju svota na koje se mora ugovoriti osiguranje putnika u javnom prometu od posljedica nesretnog slučaja

# VLADA REPUBLIKE HRVATSKE

Na temelju članka 80. Zakona o osiguranju ("Narodne novine", broj 46/97
- pročišćeni tekst), Vlada Republike Hrvatske je na sjednici održanoj 12.
veljače 1998. godine donijela

## **ODLUKU**

### **O ODREĐIVANJU SVOTA NA KOJE SE MORA UGOVORITI OSIGURANJE PUTNIKA U JAVNOM PROMETU OD POSLJEDICA NESRETNOG SLUČAJA**

I.

Najniže svote na koje je vlasnik, odnosno korisnik vozila koje služi
za prijevoz putnika u javnom prometu, u smislu članka 78. Zakona o osiguranju,
dužan zaključiti ugovor po jednom putniku iznose:

- za slučaj smrti 35.000,00 kuna

- za slučaj trajnog invaliditeta 70.000,00 kuna

II.

Osiguranje iz točke I. ove Odluke zaključuje se po dosadašnjim uvjetima
osiguranja i cjeniku premija.

III.

Stupanjem na snagu ove Odluke prestaje važiti Odluka o određivanju najnižih
svota na koje se mora ugovoriti osiguranje putnika u javnom prometu od
posljedica nesretnog slučaja ("Narodne novine", broj 72/94).

IV.

Ova Odluka stupa na snagu danom objave u "Narodnim novinama".

Klasa: 453-02/94-01/05
Urbroj: 5030116-98-1
Zagreb, 12. veljače 1998.

Predsjednik
**mr. Zlatko Mateša,** v. r.

Odluka, NN 20/1998-2360
## Odluka o utvrđivanju iznosa za naknadu štete po osnovi osiguranja od automobilske odgovornosti

### NN 20/1998 (17.2.1998.), Odluka o utvrđivanju iznosa za naknadu štete po osnovi osiguranja od automobilske odgovornosti

# VLADA REPUBLIKE HRVATSKE

Na temelju članka 85. Zakona o osiguranju ("Narodne novine", broj 46/97
- pročišćeni tekst), Vlada Republike Hrvatske je na sjednici održanoj 12.
veljače 1998. godine donijela

## **ODLUKU**

### **O UTVRĐIVANJU IZNOSA ZA NAKNADU ŠTETE PO OSNOVI OSIGURANJA OD AUTOMOBILSKE ODGOVORNOSTI**

I.

Obveza društva za osiguranje za naknadu štete po osnovi osiguranja od
automobilske odgovornosti u smislu članka 85. Zakona o osiguranju ne može
po jednom štetnom događaju, ako ugovorom o osiguranju nije utvrđen veći
iznos, biti veća od iznosa:

1) za autobuse i teretna vozila:

za štete na osobama 2.800.000,00 kuna

za štete na stvarima 1.500.000,00 kuna

2) za ostala motorna vozila uključujući i

nepoznata motorna vozila:

za štete na osobama 1.400.000,00 kuna

za štete na stvarima 750.000,00 kuna

II.

Stupanjem na snagu ove Odluke prestaje važiti Odluka o utvrđivanju iznosa
za naknadu štete po osnovi osiguranja od automobilske odgovornosti ("Narodne
novine", broj 72/94).

III.

Ova Odluka stupa na snagu danom objave u "Narodnim novinama".

Klasa: 453-02/98-01/03
Urbroj: 5030116-98-1
Zagreb, 12. veljače 1998.

Predsjednik
**mr. Zlatko Mateša,** v. r.

Odluka, NN 20/1998-2370
## Odluka o davanju suglasnosti Vlade Republike Hrvatske za sklapanje Ugovora o kreditu za građenje državne ceste Solin - Klis

### NN 20/1998 (17.2.1998.), Odluka o davanju suglasnosti Vlade Republike Hrvatske za sklapanje Ugovora o kreditu za građenje državne ceste Solin - Klis

# **VLADA REPUBLIKE HRVATSKE**

Na temelju članka 46. Zakona o izvršavanju Državnog proračuna Republike
Hrvatske za 1997. godinu ("Narodne novine", br. 111/96 i 109/97), Vlada
Republike Hrvatske je na sjednici održanoj 11. prosinca 1997. godine donijela

## **ODLUKU**

### **O DAVANJU SUGLASNOSTI VLADE REPUBLIKE HRVATSKE ZA SKLAPANJE UGOVORA O KREDITU ZA GRAĐENJE DRŽAVNE CESTE SOLIN - KLIS**

I.

Daje su suglasnost za sklapanje Ugovora o kreditu za financiranje građenja
državne ceste Solin - Klis prema sljedećim uvjetima:

zajmoprimac: Republika Hrvatska zastupana po

Ministarstvu financija,

kreditor: konzorcij međunarodnih banaka zastupan po Raiffeisen Zentralbank
Österreich AG,

iznos: 260 milijuna AST u protuvrijednosti u DEM

korištenje: obroci po najmanje 25 milijuna ATS u protu- vrijednosti
u DEM u roku od 10 mjeseci od potpisa ugovora o kreditu, a koristit će
se samo za isplatu izvoditelja radova Poslovne udruge koju čine PZC Split,
Hrvatska i Ilbau, Austrija,

otplata: 6 godina s 2 godine počeka od dana
potpisivanja ugovora u 5 jednakih godišnjih obroka s početkom nakon 2 godine
počeka ali ne kasnije od 31. prosinca 1999. godine,

kamata: tromjesečni LIBOR za DEM plus marža od 1,25% godišnje,

razdoblje otplate: tromjesečno, s time da će se za preostali iznos iznad
obroka isplaćivati pri konačnom dospijeću,

početna  naknada: 0,5% jednokratno, 30 dana od dana potpisiva- nja ugovora,

ugovorna naknada: 0,6% godišnje na neiskorišteni dio.

II.

Zadužuje se Ministarstvo financija i Hrvatska uprava za ceste za usklađivanje
svih dokumenata kredita i provedbu pripreme za njegovu žurnu operacionalizaciju
i korištenje za namjenu iz točke I. ove Odluke.

III.

Ovlašćuje se ministar financija ili njegov zamjenik za potpisivanje
ugovora i dokumenata uz ugovor o kreditu iz točke I. ove Odluke.

IV.

Ovlašćuje se ministar pravosuđa za izdavanje i potpisivanje pravnog
mišljenja uz ugovor o kreditu iz točke I. ove Odluke.

V.

Zadužuje se Ministarstvo pomorstva, prometa i veza i Hrvatska uprava
za ceste za provedbu i nadzor ugovora o građenju, te davanje naloga za
isplatu izvoditelju radova za namjene i potrebe građenja državne ceste
Solin - Klis.

VI.

Stavlja se van snage Odluka o davanju suglasnosti Vlade Republike Hrvatske
za sklapanje Ugovora o kreditu za izgradnju ceste Solin - Klis, klasa:
441-03/97-01/07, urbroj: 5030115-97-1, od 3. srpnja 1997. godine.

VII.

Ova Odluka stupa na snagu danom donošenja.

Klasa: 340-03/97-01/07
Urbroj: 5030115-97-1
Zagreb, 11. prosinca 1997.

Predsjednik
**mr. Zlatko Mateša,** v. r.

Odluka, NN 20/1998-2390
## Rješenje o imenovanju ravnatelja Hrvatskog zavoda za poljoprivrednu savjetodavnu službu

### NN 20/1998 (17.2.1998.), Rješenje o imenovanju ravnatelja Hrvatskog zavoda za poljoprivrednu savjetodavnu službu

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
6. stavka 1. Uredbe o Hrvatskom zavodu za poljoprivrednu savjetodavnu službu
("Narodne novine", broj 6/97), Vlada Republike Hrvatske je na sjednici
održanoj 12. veljače 1998. godine donijela

## **RJEŠENJE**

### **O IMENOVANJU RAVNATELJA HRVATSKOG ZAVODA ZA POLJOPRIVREDNU SAVJETODAVNU SLUŽBU**

Imenuje se dr. IVAN KATALINIĆ ravnateljem Hrvatskog zavoda za poljoprivrednu
savjetodavnu službu.

Klasa: 080-02/98-01/09
Urbroj: 50304/2-98-01
Zagreb, 12. veljače 1998.

Predsjednik
**mr. Zlatko Mateša,** v. r.

Rješenje, NN 20/1998-2400
## Rješenje o trajnoj zabrani objavljivanja promidžbenih materijala Sunca Invest d.o.o. Zagreb

### NN 20/1998 (17.2.1998.), Rješenje o trajnoj zabrani objavljivanja promidžbenih materijala Sunca Invest d.o.o. Zagreb

# **KOMISIJA ZA VRIJEDNOSNE PAPIRE**

Komisija za vrijednosne papire Republike Hrvatske, na temelju članka
37. stavka 2. Zakona o privatizacijskim investicijskim fondovima ("Narodne
novine" br. 109/97.), članka 12. stavka 1. točke 5. Zakona o izdavanju
i prometu vrijednosnim papirima ("Narodne novine" br. 107/95.) i članka
141. stavka 1. točaka 2. i 4. Zakona o općem upravnom postupku ("Narodne
novine" br. 53/91.) u predmetu zabrane objavljivanja poruka upućenih javnosti
od strane SUNCE INVEST d.o.o. za upravljanje investicijskim fondovima,
Zagreb, Side Košutić 2, po službenoj dužnosti donosi

## **RJEŠENJE**

I. Društvu za upravljanje investicijskim fondovima SUNCE INVEST d.o.o.,
Zagreb, Side Košutić 2, trajno se zabranjuje objavljivanje promidžbenih
materijala (jumbo plakata, novinskog oglasa, TV spota, radio spota), koji
sadrže sljedeću rečenicu: "VLASNICI KUPONA! 102.177 HRVATA POKLONILO NAM
JE POVJERENJE OSIGURAVŠI SE PREKO NAS!"

II. Nalaže se društvu za upravljanje investicijskim fondovima SUNCE
INVEST d.o.o., Zagreb, Side Košutić 2, da odmah povuče iz opticaja i obustavi
objavljivanje svih promidžbenih poruka (jumbo plakata, novinskog oglasa,
TV spota, radio spota), koje sadrže sljedeću rečenicu: "VLASNICI KUPONA!
102.177 HRVATA POKLONILO NAM JE POVJERENJE OSIGURAVŠI SE PREKO NAS!"

III. Ovo rješenje objavit će se u "Narodnim novinama".

Klasa: UP/I-450-08/98-01/27
Urbroj: 567-02/98-1
Zagreb, 16. veljače 1998.

Predsjednik Komisije
**Ivica Smiljan,** v. r.

Rješenje, NN 20/1998-2440
## Naredba o visini naknade za sigurnost plovidbe koju plaćaju strane jahte i brodice namijenjene razonodi ili športu

### NN 21/1998 (18.2.1998.), Naredba o visini naknade za sigurnost plovidbe koju plaćaju strane jahte i brodice namijenjene razonodi ili športu

# **MINISTARSTVO POMORSTVA, PROMETA I VEZA**

Temeljem članka 1043., stavka 1., točke 44. Pomorskog zakonika ("Narodne
novine" broj: 17/94, 74/94 i 43/96, ministar pomorstva, prometa i veza
donosi

## **NAREDBU**

### **O VISINI NAKNADE ZA SIGURNOST PLOVIDBE KOJU PLAĆAJU STRANE JAHTE I BRODICE NAMIJENJENE RAZONODI ILI ŠPORTU**

I.

Naknada za sigurnost plovidbe, koju plaćaju strane jahte i brodice namijenjene
razonodi ili športu prilikom izdavanja prve prijave dolaska i boravka u
unutrašnjim morskim vodama i teritorijalnom moru Republike Hrvatske, i
prilikom njenog produžavanja, ovisno o dužini plovila, iznosi:

1. Za brodice:

* do 3 metra s motornim pogonom snage preko
   4 kW                                                                   140
  kuna

* od 3 do 4 metra dužine                                          210
  kuna
* od 4 do 5 metara dužine                                        280
  kuna
* od 5 do 6 metara dužine                                        350
  kuna
* preko 6 metara dužine                                           485
  kuna

2. Za jahte:

* do 7 metara dužine                                               525
  kuna
* od 7 do 8 metara dužine                                       630 kuna
* od 8 do 9 metara dužine                                       735 kuna
* od 9 do 10 metara dužine                                     840 kuna
* od 10 do 11 metara dužine                                   945 kuna
* od 11 do 12 metara dužine                                1.050 kuna
* od 12 do 15 metara dužine                                1.225 kuna
* od 15 do 20 metara dužine                                1.400 kuna
* od 20 do 30 metara dužine                                1.575 kuna
* preko 30 metara dužine                                     1.750 kuna

II.

Izuzetno, u 1998. godini, prilikom ponovne prijave druge godine za redom,
iznosi naknade iz točke I. ove naredbe umanjuju se za 10%, a prilikom ponovne
prijave u trećoj godini za redom, iznosi naknada iz točke I. ove naredbe
umanjuju se za 20%.

Stavak prvi ove točke ne odnosi se na brodice i jahte s kojima se obavlja
gospodarska djelatnost.

III.

Stupanjem na snagu ove Naredbe prestaje važiti Naredba o visini naknade
za sigurnost plovidbe koju plaćaju strane jahte i brodice namijenjene razonodi
ili športu ("Narodne novine" broj 28/97).

IV.

Ova naredba stupa na snagu danom objave u "Narodnim novinama".

Klasa: 011-01/98-02/05
Urbroj: 530-01-98-1 mv
Zagreb, 4. veljače 1998.

Ministar
**mr. Željko Lužavec,** v. r.

Naredba, NN 21/1998-2490
## Naredba o izmjeni i dopuni Naredbe o razvrstaju luka otvorenih za javni promet na području Istarske županije

### NN 21/1998 (18.2.1998.), Naredba o izmjeni i dopuni Naredbe o razvrstaju luka otvorenih za javni promet na području Istarske županije

# MINISTARSTVO POMORSTVA, PROMETA I VEZA

Temeljem članka 7. stavak 1. Zakona o morskim lukama ("Narodne novine",
br. 108/95), a u svezi s Odlukom o mjerilima za razvrstaj luka otvorenih
za javni promet ("Narodne novine", br. 31/96), ministar pomorstva, prometa
i veza, donosi

## **NAREDBU**

### **O IZMJENI I DOPUNI NAREDBE O RAZVRSTAJU LUKA OTVORENIH ZA JAVNI PROMET NA PODRUČJU ISTARSKE ŽUPANIJE**

I.

U točki I. Naredbe o razvrstaju luka otvorenih za javni promet na području
Istarske županije ("Narodne novine", br. 2/97 i 118/97) u podtočki 2. briše
se: "18) luka Plomin".

"Dodaje se u podtočki 1. "6) luka Plomin".

II.

Ova naredba stupa na snagu danom objave u "Narodnim novinama".

Klasa: 011-01/98-01/106
Urbroj: 530-01-97-3/NCP
Zagreb, 4. veljače 1998.

Ministar
**mr. Željko Lužavec,** v. r.

Naredba, NN 21/1998-2500
## Odluka o odlikovanju Borisa Beckera Redom Danice hrvatske s likom Franje Bučara

### NN 22/1998 (19.2.1998.), Odluka o odlikovanju Borisa Beckera Redom Danice hrvatske s likom Franje Bučara

# **PREDSJEDNIK REPUBLIKE HRVATSKE**

Na temelju članka 98. Ustava Republike Hrvatske i članka 2., stavak
1., Zakona o odlikovanjima i priznanjima Republike Hrvatske ("Narodne novine"
broj 20/95.), a na prijedlog Hrvatskog teniskog saveza, donosim

## **ODLUKU**

kojom se jedan od najistaknutijih svjetskih tenisača, koji je
svojim športskim rezultatima i viteškim odnosom i pristupom teniskoj igri
postao uzorom mnogim mladim naraštajima

BORIS BECKER

odlikuje

za iskazano prijateljstvo i potporu hrvatskoj državi i hrvatskom narodu,
posebice sudjelovanjem na humanitarnom teniskom turniru tijekom najžešće
agresije na Hrvatsku 1992.

### **REDOM DANICE HRVATSKE S LIKOM FRANJE BUČARA**

Broj: 01-051-98-13-5-1/1
Zagreb, 6. veljače 1998.

Predsjednik
Republike Hrvatske
**dr. Franjo Tuđman,** v. r.

Odluka, NN 22/1998-281
## Odluka o odlikovanju Tomislava Neralića Redom hrvatskog pletera i Spomenicom domovinske zahvalnosti

### NN 22/1998 (19.2.1998.), Odluka o odlikovanju Tomislava Neralića Redom hrvatskog pletera i Spomenicom domovinske zahvalnosti

# PREDSJEDNIK REPUBLIKE HRVATSKE

Na temelju članka 98. Ustava Republike Hrvatske i članka 2., stavak
1., Zakona o odlikovanjima i priznanjima Republike Hrvatske ("Narodne novine"
broj 20/95.), donosim

## **ODLUKU**

kojom se istaknuti operni prvak

TOMISLAV NERALIĆ

odlikuje

u prigodi 60. obljetnice umjetničkog rada i 80. godine života, za osobite
zasluge u promicanju hrvatske kulturne baštine i njegovanje vrhunskih ostvarenja
svjetske operne glazbe

### **REDOM HRVATSKOG PLETERA I SPOMENICOM DOMOVINSKE ZAHVALNOSTI**

Broj: 01-051-98-16-2/1
Zagreb, 11. veljače 1998.

Predsjednik
Republike Hrvatske
**dr. Franjo Tuđman,** v. r.

Odluka, NN 22/1998-282
## Pravilnik o izmjenama Pravilnika o standardima i normativima prava iz obveznog zdravstvenog osiguranja za 1998. godinu

### NN 22/1998 (19.2.1998.), Pravilnik o izmjenama Pravilnika o standardima i normativima prava iz obveznog zdravstvenog osiguranja za 1998. godinu

# **HRVATSKI ZAVOD ZA ZDRAVSTVENO OSIGURANJE**

Na osnovi odredbi članka 17. stavke 3. Zakona o zdravstvenom osiguranju
("Narodne novine" broj 1/97 - pročišćeni tekst, 109/97 i 13/98) i članka
18. Zakona o zdravstvenoj zaštiti ("Narodne novine" broj 1/94) i članka
14. Statuta Hrvatskog zavoda za zdravstveno osiguranje ("Narodne novine"
br. 1/94), Upravno vijeće Hrvatskog zavoda za zdravstveno osiguranje na
37. sjednici održanoj dana 13. veljače 1998. godine, donijelo je

## **PRAVILNIK**

### **O IZMJENAMA PRAVILNIKA O STANDARDIMA I NORMATIVIMA PRAVA IZ OBVEZNOG ZDRAVSTVENOG OSIGURANJA ZA 1998. GODINU**

Članak 1.

U Pravilniku o standardima i normativima prava iz obveznog zdravstvenog
osiguranja za 1998. godinu ("Narodne novine" br. 140/97) u članku 14. stavka
2. briše se.

Članak 2.

Ovaj Pravilnik stupa na snagu danom objave u "Narodnim novinama".

Klasa: 025-04/98-01/5
Urbroj: 338-01-04-98-1
Zagreb, 13. veljače 1998.

Predsjednik Upravnog vijeća
Hrvatskog zavoda za zdravstveno
osiguranje
**prim. dr. sc. Mate Ljubičić,** v. r.

Pravilnik, NN 22/1998-287
## Pravilnik o izmjenama Pravilnika o uvjetima i načinu ostvarivanja prava na zdravstvenu zaštitu

### NN 22/1998 (19.2.1998.), Pravilnik o izmjenama Pravilnika o uvjetima i načinu ostvarivanja prava na zdravstvenu zaštitu

# HRVATSKI ZAVOD ZA ZDRAVSTVENO OSIGURANJE

Na osnovi odredbi članka 17. i 83., a u svezi članka 104. Zakona o zdravstvenom
osiguranju ("Narodne novine" broj 1/97 - pročišćeni tekst, 109/97 i 13/98)
i članka 14. Statuta Hrvatskog zavoda za zdravstveno osiguranje ("Narodne
novine" br. 1/94), Upravno vijeće Hrvatskog zavoda za zdravstveno osiguranje
na 37. sjednici održanoj dana 13. veljače 1998. godine, donijelo je

## **PRAVILNIK**

### **O IZMJENAMA PRAVILNIKA O UVJETIMA I NAČINU OSTVARIVANJA PRAVA NA ZDRAVSTVENU ZAŠTITU**

Članak 1.

U Pravilniku o uvjetima i načinu ostvarivanja prava na zdravstvenu zaštitu
("Narodne novine" br. 2/96, 26/96 i 140/97) članak 21. mijenja se i glasi:

"O potrebi upućivanja osigurane osobe na specijalističke preglede i
dijagnostičke pretrage odlučuje izabrani doktor.

Osigurana osoba ostvaruje specijalističko-konzilijarnu zdravstvenu zaštitu,
u pravilu, kod doktora specijalista u najbližoj zdravstvenoj ustanovi koja
može pružiti traženu zdravstvenu uslugu.

Specijalističko-konzilijarnu zdravstvenu zaštitu osigurana osoba ostvaruje
na osnovi uputnice koju izdaje izabrani doktor iz članka 11. ovog Pravilnika.

Ako osigurana osoba želi specijalistički pregled ili dijagnostičku pretragu
obaviti na području Republike Hrvatske u drugoj ustanovi, ostvaruje ih
na osnovi izdane uputnice, s time da nema pravo na nadoknadu troškova prijevoza."

Članak 2.

Članak 26. mijenja se i glasi:

"O potrebi upućivanja osigurane osobe na bolničko liječenje odlučuje
izabrani doktor, odnosno doktor u službi hitne medicinske pomoći.

Bolnička zdravstvena zaštita provodi se u ugovornim bolničkim ustanovama
na osnovi izdane uputnice za bolničko liječenje koju osiguranoj osobi izdaje
izabrani doktor iz članka 11. ovog Pravilnika, odnosno doktor u službi
hitne medicinske pomoći.

Bolničko liječenje osigurana osoba, u pravilu, ostvaruje u najbližoj
bolničkoj ustanovi prema mjestu stanovanja koja može pružiti traženu uslugu.

Ako se osigurana osoba želi liječiti u drugoj ugovornoj bolničkoj ustanovi
na području Republike Hrvatske, može to ostvariti na osnovi izdane uputnice,
s time da nema pravo na nadoknadu troškova prijevoza."

Članak 3.

Ovaj Pravilnik stupa na snagu danom objave u "Narodnim novinama".

Klasa: 025-04/98-01/1

Urbroj: 338-01-04-98-1
Zagreb, 13. veljače 1998.

Predsjednik Upravnog vijeća
Hrvatskog zavoda za zdravstveno
osiguranje
**prim. dr. sc. Mate Ljubičić,** v. r.

Pravilnik, NN 22/1998-288
## Rješenje o izdavanju dozvole za obavljanje poslova s vrijednosnim papirima trgovačkom društvu MOBILIJAR S.B. d.o.o. iz Zagreba

### NN 22/1998 (19.2.1998.), Rješenje o izdavanju dozvole za obavljanje poslova s vrijednosnim papirima trgovačkom društvu MOBILIJAR S.B. d.o.o. iz Zagreba

# **KOMISIJA ZA VRIJEDNOSNE PAPIRE REPUBLIKE HRVATSKE**

Sukladno odredbama članka 12. stavka 1. toč. 2. i toč. 11., članka 27.
stavka 1., članka 28. stavka 1. i članka 38. Zakona o izdavanju i prometu
vrijednosnim papirima ("Narodne novine" 107/95., dalje: Zakon), Komisija
za vrijednosne papire Republike Hrvatske (dalje: Komisija), temeljem zahtjeva
trgovačkog društva MOBILIJAR S.B. d.o.o. za poslovanje vrijednosnim papirima,
Zagreb, Boškovićeva 7 (dalje: Društvo), podnesenog dana 19. siječnja 1998.
godine, kojim se traži izdavanje dozvole za obavljanje poslova s vrijednosnim
papirima iz članka 26. stavak 1. toč. 1., 7. i 8. Zakona, na sjednici održanoj
dana 10. veljače 1998. godine, donijela je slijedeće

## **RJEŠENJE**

1. Trgovačkom društvu MOBILIJAR S.B. d.o.o. za poslovanje vrijednosnim
papirima, Zagreb, Boškovićeva 7, izdaje se dozvola za obavljanje poslova
s vrijednosnim papirima iz članka 26. stavak 1. toč. 1., 7. i 8. Zakona
i to:

*1. kupnja i prodaja vrijednosnih papira po nalogu nalogodavca (u
svoje ime, a za tuđi račun),*

*2. investicijsko savjetovanje,*

*3. poslovi transfernog agenta.*

2. Dozvola za obavljanje poslova vrijednosnim papirima iz članka 26.
stavak 1. toč. 1. i 8. Zakona, vrijedi od dana izdavanja, a izdaje se na
neodređeno vremensko razdoblje.

3. Dozvola za obavljanje poslova vrijednosnim papirima iz članka 26.
stavak 1. toč. 7. Zakona, vrijedi od dana izdavanja, a izdaje se na određeno
vremensko razdoblje, zaključno s danom kojim Komisija otpočne sa izdavanjem
dozvola za obavljanje poslova investicijskog savjetnika.

4. Ovo rješenje upisuje se u Registar izdanih dozvola društvima za poslovanje
s vrijednosnim papirima, za obavljanje poslova iz članka 26. stavak 1.
Zakona, kod Komisije pod rednim brojem 31 (tridesetjedan), s danom upisa
10. veljače 1998. godine.

5. Ovo rješenje objavljuje se u "Narodnim novinama".

Klasa: UP/I-450-08/97-01/158
Urbroj: 567-03/98-4
Zagreb, 10. veljače 1998.

Predsjednik Komisije
**Ivica Smiljan,** v. r.

Rješenje, NN 22/1998-289
## Rješenje za izdavanje dozvole za obavljanje poslova ovlaštenog posrednika pri trgovini vrijednosnim papirima Višnji Idrizović iz Zagreba

### NN 22/1998 (19.2.1998.), Rješenje za izdavanje dozvole za obavljanje poslova ovlaštenog posrednika pri trgovini vrijednosnim papirima Višnji Idrizović iz Zagreba

# KOMISIJA ZA VRIJEDNOSNE PAPIRE REPUBLIKE HRVATSKE

Sukladno odredbama članka 12. stavka 1. toč. 2. i 11. te članka 35.
stavka 1. i 2. Zakona o izdavanju i prometu vrijednosnim papirima ("Narodne
novine" 107/95, dalje: Zakona), Komisija za vrijednosne papire Republike
Hrvatske (dalje: Komisija), temeljem zahtjeva Višnje Idrizović iz Zagreba,
T. Matića 28, JMBG: 0704964335076, podnesenog dana 19. siječnja 1998. godine,
za izdavanje dozvole za obavljanje poslova ovlaštenog posrednika pri trgovini
vrijednosnim papirima, na sjednici održanoj dana 10. veljače 1998. godine,
donijela je slijedeće

## **RJEŠENJE**

1. Višnja Idrizović iz Zagreba, T. Matića 28, JMBG: 0704964335076, izdaje
se dozvola za obavljanje poslova ovlaštenog posrednika pri trgovini vrijednosnim
papirima.

2. Dozvola vrijedi od dana izdavanja, a izdaje se na rok od 1 godine,
do zaključno 10. veljače 1999. godine.

3. Ovo rješenje se upisuje u Registar izdanih dozvola za obavljanje
poslova ovlaštenog posrednika pri trgovini vrijednosnim papirima koji se
vodi kod Komisije za vrijednosne papire Republike Hrvatske.

Rješenje se upisuje pod rednim brojem 47 (četrdesetsedam), s danom upisa
10. veljače 1998. godine.

4. Ovo rješenje objavljuje se u "Narodnim novinama".

Klasa: UP/I-450-08/98-01/15
Urbroj: 567-03/98-2
Zagreb, 10. veljače 1998.

Predsjednik Komisije
**Ivica Smiljan,** v. r.

Rješenje, NN 22/1998-290
## Stopa rasta proizvođačkih cijena industrijskih proizvoda u siječnju 1998. godine

### NN 22/1998 (19.2.1998.), Stopa rasta proizvođačkih cijena industrijskih proizvoda u siječnju 1998. godine

# **OBJAVE**

Na temelju članka 9. Zakona o porezu na dobit ("Narodne novine" broj
109/93.), Državni zavod za statistiku objavljuje

## **STOPU RASTA**

### **PROIZVOĐAČKIH CIJENA INDUSTRIJSKIH PROIZVODA U SIJEČNJU 1998. GODINE**

Stopa rasta proizvođačkih cijena industrijskih proizvoda u siječnju
1998. godine u odnosu na prosinac 1997. godine iznosi: **-0,8**

Klasa: 957-04/98-01/14
Urbroj: 555-05-04-98-14
Zagreb, 17. veljače 1998.

Ravnatelj
**mr. sc. Ivan Rusan,** v. r.

Ostalo, NN 22/1998-292
## Ispravak Odluka o osnovama za sklapanje ugovora sa zdravstvenim ustanovama i privatnim zdravstvenim djelatnicima za 1998. godinu

### NN 23/1998 (20.2.1998.), Ispravak Odluka o osnovama za sklapanje ugovora sa zdravstvenim ustanovama i privatnim zdravstvenim djelatnicima za 1998. godinu

Nakon izvršenog uspoređivanja s izvornim tekstom utvrđena je pogreška
u Odluci o osnovama za sklapanje ugovora sa zdravstvenim ustanovama i privatnim
zdravstvenim djelatnicima za 1998. godinu objavljenoj u "Narodnim novinama"
broj 140 od 29. prosinca 1997. godine, te se daje

## **ISPRAVAK**

### **ODLUKE O OSNOVAMA ZA SKLAPANJE UGOVORA SA ZDRAVSTVENIM USTANOVAMA I PRIVATNIM ZDRAVSTVENIM DJELATNICIMA ZA 1998. GODINU**

U članku 26. umjesto brojke: "24" treba stajati brojka: "25".

Klasa: 025-04/97-01/126
Urbroj: 338-01-04-98-2
Zagreb, 16. veljače 1998.

Predsjednik Upravnog vijeća
Hrvatskog zavoda za zdravstveno
osiguranje
**prim. dr. sc. Mate Ljubičić,** v. r.

Ostalo, NN 23/1998-295
## Odluka o zabrani uvoza šećera

### NN 24/1998 (23.2.1998.), Odluka o zabrani uvoza šećera

# VLADA REPUBLIKE HRVATSKE

Na temelju članka 55. stavka 1. članka 56. podstavka 2. Zakona o trgovini
("Narodne novine", broj 11/96), Vlada Republike Hrvatske je na sjednici
održanoj 19. veljače 1998. godine, donijela

## **ODLUKU**

### **O ZABRANI UVOZA ŠEĆERA**

I.

Privremeno se zabranjuje uvoz u Republiku Hrvatsku šećera iz tarifnog
broja 17.01 i 17.02 Carinske tarife, osim šećera iz tarifnih oznaka 1702.11;
1702.19; 1702.301; 1702.309; 1702.40; 1702.50; 1702.902 i 1702.903.

II.

Iznimno od točke I. ove Odluke šećer iz tarifne oznake 1701.991 može
se uvoziti radi uporabe u proizvodnji robe za izvoz u koju se ugrađuje
šećer.

Na uvoz šećera iz stavka 1. ove točke primjenjuju se propisi o uvozu
sirovina, reprodukcijskih i drugih materijala koji se rabe u proizvodnji
robe za izvoz donesenih temeljem članka 54. Carinskog zakona.

III.

Glukoza i glukozni sirup iz tarifnih oznaka 1702.309 i 1702.40 Carinske
tarife, mogu se uvoziti ili provoziti, odnosno cariniti samo u Carinarnici
Zagreb, cestovnom graničnom prijelazu Macelj.

IV.

Stupanjem na snagu ove Odluke prestaje važiti Odluka o zabrani uvoza
šećera ("Narodne novine", br. 19/97, 29/97, 102/97 i 119/97).

V.

Ova Odluka stupa na snagu danom objave u "Narodnim novinama".

Klasa: 331-03/97-01/01
Urbroj: 5030115-98-1
Zagreb, 19. veljače 1998.

Predsjednik
**mr. Zlatko Mateša**, v. r.

Odluka, NN 24/1998-297
## Odluka o promjeni svote carine po mjernoj jedinici pri uvozu pojedinih poljoprivrednih proizvoda iz Dodatka A Carinske tarife

### NN 24/1998 (23.2.1998.), Odluka o promjeni svote carine po mjernoj jedinici pri uvozu pojedinih poljoprivrednih proizvoda iz Dodatka A Carinske tarife

# VLADA REPUBLIKE HRVATSKE

Na temelju članka 7. Zakona o carinskoj tarifi ("Narodne novine", br.
49/96 i 80/96), Vlada Republike Hrvatske je na sjednici 19. veljače 1998.
godine, donijela

## **ODLUKU**

### **O PROMJENI SVOTE CARINE PO MJERNOJ JEDINICI PRI UVOZU POJEDINIH POLJOPRIVREDNIH PROIZVODA IZ DODATKA A CARINSKE TARIFE**

I.

Visina svote carine po mjernoj jedinici pri uvozu poljoprivrednih proizvoda
iz ovih tarifnih oznaka iz Dodatka A Carinske tarife mijenja se i iznosi:

|  |  |  |  |  |
| --- | --- | --- | --- | --- |
| **Tarifni  broj  Carinske  tarife** | **Tarifna  oznaka** | **Naziv** | **Mjerna  jedinica** | **Svota  carine u  kunama  po  mjernoj  jedinici** |
| 17.01 |  | Šećer od šećerne trske i  šećerne repe i kemijski  čista saharoza, u krutom  stanju: |  |  |
|  | 1701.1 | - Sirovi šećer bez  dodanih sredstava za  aromatizaciju i tvari za  bojenje |  |  |
|  | 1701.11 | -- šećer od šećerne trske | kg | 1,70 |
|  | 1701.12 | -- šećer od šećerne repe | kg | 1,70 |
|  | 1701.9 | - Ostalo: |  |  |
|  | 1701.91 | -- s dodanim sredstvima  za aromatizaciju ili za  bojenje: | kg | 1,70 |
|  | 1701.99 | --ostalo: |  |  |
|  | 1701.991 | ---šećer od šećerne trske  ili repe, rafinirani | kg | 2,10 |
| 17.02 |  | Ostali šećeri, uključujući  kemijski čistu laktozu,  maltozu, glukozu i fruk-  tozu, u krutom stanju;  šećerni sirpu bez dodanih  tvari za amortizaciju ili za  bojenje; umjetni med i  mješavine umjetnog i pri-  rodnog meda; karamel: |  |  |
|  | 1702.20 | - Šećer i sirup od javora | kg | 1,70 |
|  | 1702.90 | -Ostalo, uključujući  inverti šećer: |  |  |
|  | 1702.901 | ---umjetni med | kg | 2,10 |
|  | 1702.904 | ---šećer iz tarifnog broja  17.01 u vodenoj otopini | kg | 1,70 |
|  | 1702.905 | ---sirup dobiven za   vrijeme ekstrakcije iz   šećerne repe ili trske | kg | 1,70 |
|  | 1702.909 | ---ostalo | kg | 1,70 |

II.

Danom stupanja na snagu ove Odluke prestaje važiti sadržaj Dodatka A
- Svota carine po mjernoj jedinici robe za poljoprivredne i prehrambene
proizvode - unutar Carinske tarife ("Narodne novine", br. 49/96, 73/96,
81/96, 93/96, 11/97, 32/97, 51/97, 73/97, 76/97, 96/97, 101/97, 112/97,
119/97, 139/97, 142/97 i 5/98), za tarifne oznake navedene u ovoj Odluci.

III.

Ova Odluka stupa na snagu danom objave u "Narodnim novinama".

Klasa: 413-01/96-03/02
Urbroj: 5030115-98-4
Zagreb, 19. veljače 1998.

Predsjednik
**mr. Zlatko Mateša,** v. r.

Odluka, NN 24/1998-298
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Odluka o izmjeni Odluke o visini nadoknade za prostore koje koriste objekti za proizvodnju električne energije

### NN 24/1998 (23.2.1998.), Odluka o izmjeni Odluke o visini nadoknade za prostore koje koriste objekti za proizvodnju električne energije

# VLADA REPUBLIKE HRVATSKE

Na temelju članka 7. Zakona o elektroprivredi ("Narodne novine", br.
31/90, 47/90, 61/91, 26/93 i 78/94), Vlada Republike Hrvatske je na sjednici
održanoj 19. veljače 1998. godine, donijela

## **ODLUKU**

### **O IZMJENI ODLUKE O VISINI NADOKNADE ZA PROSTORE KOJE KORISTE OBJEKTI ZA PROIZVODNJU ELEKTRIČNE ENERGIJE**

I.

Odluka o visini nadoknade za prostore koje koriste objekti za proizvodnju
električne energije ("Narodne novine", br. 24/95, 28/95, 58/97 i 132/97)
mijenja se u dijelu: "Popis elektrana, jedinični iznosi nadoknada, popis
gradova i općina na čijim su područjima elektrane smještene" i to:

(1) **Kod HE Sklope**

(a) Smanjuje se raspodjela za Općinu Perušić sa 40% na 20%

(b) Povećava se raspodjela za Grad Gospić sa 60% na 80%

(2) **Kod HE Senj**

(a) Dodaje se Grad Gospić s iznosom raspodjele 24%

(b) Smanjuje se raspodjela prema sljedećem:

- Općina Perušić sa 38% na 29%

- Općina Otočac sa 40% na 29%

- Općina Senj sa 22% na 18%.

II.

Ova Odluka stupa na snagu danom objave u "Narodnim novinama", a primjenjuje
se od 1. siječnja 1998. godine.

Klasa: 310-02/94-01/03
Urbroj: 5030115-98-1
Zagreb, 19. veljače 1998.

Predsjednik
**mr. Zlatko Mateša**, v. r.

Odluka, NN 24/1998-299
## Rješenje o razrješenju predsjednika i članova Komisije za ustanovljenje služnosti plodouživanja na poljoprivrednom zemljištu u vlasništvu Republike Hrvatske za Osječko-baranjsku županiju

### NN 24/1998 (23.2.1998.), Rješenje o razrješenju predsjednika i članova Komisije za ustanovljenje služnosti plodouživanja na poljoprivrednom zemljištu u vlasništvu Republike Hrvatske za Osječko-baranjsku županiju

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94), članka 39.
stavka 3. Zakona o poljoprivrednom zemljištu ("Narodne novine", br. 54/94
- pročišćeni tekst i 48/95) i članka 10. stavka 2. Uredbe o mjerilima i
postupku osnivanja služnosti plodouživanja ("Narodne novine", br. 61/96
i 6/97), Vlada Republike Hrvatske je na sjednici održanoj 19. veljače 1998.
godine donijela

## **RJEŠENJE**

### **O RAZRJEŠENJU PREDSJEDNIKA I ČLANOVA KOMISIJE ZA USTANOVLJENJE SLUŽNOSTI PLODOUŽIVANJA NA POLJOPRIVREDNOM ZEMLJIŠTU U VLASNIŠTVU REPUBLIKE HRVATSKE ZA OSJEČKO-BARANJSKU ŽUPANIJU**

1. Razrješuje se BORO KNEZOVIĆ dužnosti predsjednika Komisije za ustanovljenje
služnosti plodouživanja na poljoprivrednom zemljištu u vlasništvu Republike
Hrvatske za Osječko-baranjsku županiju.

2. Razrješuju se dužnosti članovi Komisije za ustanovljenje služnosti
plodouživanja na poljoprivrednom zemljištu u vlasništvu Republike Hrvatske
za Osječko-baranjsku županiju:

- DRAŽENKA GUTZMIRTL

- FRANJO VARGA

- DUŠKO RAŠIĆ

- VLADIMIR ŠIMIĆ.

Klasa: 080-02/98-02/11
Urbroj: 50304/2-98-01
Zagreb, 19. veljače 1998.

Predsjednik
**mr. Zlatko Mateša,** v. r.

Rješenje, NN 24/1998-301
## Rješenje o imenovanju predsjednika i članova Komisije za ustanovljenje služnosti plodouživanja na poljoprivrednom zemljištu u vlasništvu Republike Hrvatske za Osječko-baranjsku županiju

### NN 24/1998 (23.2.1998.), Rješenje o imenovanju predsjednika i članova Komisije za ustanovljenje služnosti plodouživanja na poljoprivrednom zemljištu u vlasništvu Republike Hrvatske za Osječko-baranjsku županiju

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94), članka 39.
stavka 3. Zakona o poljoprivrednom zemljištu ("Narodne novine", br. 54/94
- pročišćeni tekst i 48/95) i članka 10. stavka 2. Uredbe o mjerilima i
postupku osnivanja služnosti plodouživanja ("Narodne novine", br. 61/96
i 6/97), Vlada Republike Hrvatske je na sjednici održanoj 19. veljače 1998.
godine donijela

## **RJEŠENJE**

### **O IMENOVANJU PREDSJEDNIKA I ČLANOVA KOMISIJE ZA USTANOVLJENJE SLUŽNOSTI PLODOUŽIVANJA NA POLJOPRIVREDNOM ZEMLJIŠTU U VLASNIŠTVU REPUBLIKE HRVATSKE ZA OSJEČKO-BARANJSKU ŽUPANIJU**

1. Imenuje se FRANJO VARGA predsjednikom Komisije za ustanovljenje služnosti
plodouživanja na poljoprivrednom zemljištu u vlasništvu Republike Hrvatske
za Osječko-baranjsku županiju.

2. Za članove Komisije za ustanovljenje služnosti plodouživanja na poljoprivrednom
zemljištu u vlasništvu Republike Hrvatske za Osječko-baranjsku županiju,
imenuju se:

- DRAŽENKA GUTZMIRTL

- ZLATKO ČURIK

- BRANKO ZLATIĆ

- VLADIMIR ŠIMIĆ

- RUŽICA GVERIERI.

Klasa: 080-02/98-01/19
Urbroj: 50304/2-98-01
Zagreb, 19. veljače 1998.

Predsjednik
**mr. Zlatko Mateša,** v. r.

Rješenje, NN 24/1998-302
## RJEŠENJE O OSNIVANJU I IMENOVANJU PREDSJEDNIKA, ČLANOVA I TAJNIKA POVJERENSTVA ZA VINOGRADARSTVO I VINARSTVO

### NN 25/1998 (24.2.1998.), RJEŠENJE O OSNIVANJU I IMENOVANJU PREDSJEDNIKA, ČLANOVA I TAJNIKA POVJERENSTVA ZA VINOGRADARSTVO I VINARSTVO

# **MINISTARSTVO POLJOPRIVREDE I ŠUMARSTVA**

Na temelju članka 12. Zakona o vinu ("Narodne novine", br. 34/95), ministar
poljoprivrede i šumarstva donosi

## **RJEŠENJE**

### **O OSNIVANJU I IMENOVANJU PREDSJEDNIKA, ČLANOVA I TAJNIKA POVJERENSTVA ZA VINOGRADARSTVO I VINARSTVO**

1. Osniva se Povjerenstvo za vinogradarstvo i vinarstvo Ministarstva
poljoprivrede i šumarstva (u daljnjem tekstu: Povjerenstvo).

2. Imenuje se dr. LJILJANA GAŠPARAC-SKOČIĆ predsjednicom Povjerenstva.

3. Za članove Povjerenstva imenuju se:

- prof. dr. STANKA HERJAVEC,

- IVAN JUROŠ,

- VLADO KRAUTHAKER,

- FRANE MATULIĆ,

- dr. PETAR MALEŠ,

- dr. VINKO MILAT,

- prof. dr. NIKOLA MIROŠEVIĆ,

- DRAGO REŽEK,

- MARIO STAVER,

- mr. ANDRO TOMIĆ.

4. Imenuje se VICE VERŠIĆ tajnikom Povjerenstva.

5. Ovim rješenjem zamjenjuje se Rješenje o imenovanju predsjednika,
članova i tajnika Republičke stručne komisije za vinogradarstvo i vinarstvo
("Narodne novine", br. 4/90).

6. Ovo rješenje će se objaviti u "Narodnim novinama".

Klasa: 011-2/98-1/10
Urbroj: 525-01-98-1
Zagreb, 16. veljače 1998.

Ministar
poljoprivrede i šumarstva
**mr. Zlatko Dominiković,** v. r.

Rješenje, NN 25/1998-305
## Naredba o izmjeni Naredbe o najvećem iznosu zakupnine za jedinice zakupa u zdravstvenim ustanovama primarne zdravstvene zaštite i lječilištima za 1998. godinu

### NN 26/1998 (25.2.1998.), Naredba o izmjeni Naredbe o najvećem iznosu zakupnine za jedinice zakupa u zdravstvenim ustanovama primarne zdravstvene zaštite i lječilištima za 1998. godinu

# **MINISTARSTVO ZDRAVSTVA**

Na temelju članka 188. stavka 2. Zakona o zdravstvenoj zaštiti ("Narodne
novine" broj 1/98 - pročišćeni tekst) i članka 12. stavka 1. Pravilnika
o uvjetima za davanje u zakup zdravstvenih ustanova primarne zdravstvene
zaštite i lječilišta ("Narodne novine" broj 6/96, 29/97 i 1/98) ministar
zdravstva donosi

## **NAREDBU**

### **O IZMJENI NAREDBE O NAJVEĆEM IZNOSU ZAKUPNINE ZA JEDINICE ZAKUPA U ZDRAVSTVENIM USTANOVAMA PRIMARNE ZDRAVSTVENE ZAŠTITE I LJEČILIŠTIMA ZA 1998. GODINU**

I.

U naredbi o najvećem iznosu zakupnine za jedinice zakupa u zdravstvenim
ustanovama primarne zdravstvene zaštite i lječilištima za 1998. godinu
("Narodne novine" broj 132/97) u točki I. stavak 2. briše se.

II.

Ova Naredba stupa na snagu danom objave u "Narodnim novinama".

Klasa: 372-03/98-01/0002
Urbroj: 534-02-30-98-0001
Zagreb, 19. veljače 1998.

Ministar
**prof. dr. sc. Andrija Hebrang,** v. r.

Naredba, NN 26/1998-312
## Rješenje o izdavanju dozvole za obavljanje poslova s vrijednosnim papirima trgovačkom društvu NATIONAL d.d. iz Zagreba

### NN 26/1998 (25.2.1998.), Rješenje o izdavanju dozvole za obavljanje poslova s vrijednosnim papirima trgovačkom društvu NATIONAL d.d. iz Zagreba

# **KOMISIJA ZA VRIJEDNOSNE PAPIRE REPUBLIKE HRVATSKE**

Sukladno odredbama članka 12. stavka 1. toč. 2. i toč. 11., članka 27.
stavka 1., članka 28. stavka 1. i članka 38. Zakona o izdavanju i prometu
vrijednosnim papirima ("Narodne novine" 107/95., dalje: Zakon), Komisija
za vrijednosne papire Republike Hrvatske (dalje: Komisija), temeljem zahtjeva
trgovačkog društva NATIONAL d.d. za poslovanje vrijednosnim papirima, Zagreb,
B. Adžije 19/III (dalje: Društvo), podnesenog dana 12. veljače 1998. godine,
kojim se traži izdavanje dozvole za obavljanje poslova s vrijednosnim papirima
iz članka 26. stavak 1. toč. 2., 3. i 4. Zakona, na sjednici održanoj dana
17. veljače 1998. godine, donijela je sljedeće:

## **RJEŠENJE**

1. Trgovačkom društvu NATIONAL d.d. za poslovanje vrijednosnim papirima,
Zagreb, B. Adžije 19/III, izdaje se dozvola za obavljanje poslova s vrijednosnim
papirima iz članka 26. stavak 1. toč. 2., 3. i 4. Zakona i to:

1. trgovina u spekulacijske svrhe - kupnja i prodaja vrijednosnih papira
u svoje ime i za svoj račun,

2. poslovi posebne burzovne trgovine,

3. upravljanje portfeljem vrijednosnih papira za račun klijenta.

2. Dozvola za obavljanje poslova vrijednosnim papirima iz članka 26.
stavak 1. toč. 2. i 3. Zakona, vrijedi od dana izdavanja, a izdaje se na
neodređeno vremensko razdoblje.

3. Dozvola za obavljanje poslova vrijednosnim papirima iz članka 26.
stavak 1. toč. 4. Zakona, vrijedi od dana izdavanja, a izdaje se na određeno
vremensko razdoblje, zaključno s danom kojim Komisija otpočne sa izdavanjem
dozvola za obavljanje poslova investicijskog savjetnika.

4. Ovo rješenje upisuje se u Registar izdanih dozvola društvima za poslovanje
s vrijednosnim papirima, za obavljanje poslova iz članka 26. stavak 1.
Zakona, kod Komisije pod rednim brojem 32/25-2, s danom upisa 17. veljače
1998. godine.

5. Ovo rješenje objavljuje se u "Narodnim novinama".

Klasa: UP/I-450-08/97-01/69
Urbroj: 567-03/98-11
Zagreb, 17. veljače 1998.

Predsjednik Komisije
**Ivica Smiljan,** v. r.

Rješenje, NN 26/1998-313
## Rješenje o izdavanju dozvole za obavljanje poslova ovlaštenog posrednika pri trgovini vrijednosnim papirima Radmili Lipovača iz Zagreba

### NN 26/1998 (25.2.1998.), Rješenje o izdavanju dozvole za obavljanje poslova ovlaštenog posrednika pri trgovini vrijednosnim papirima Radmili Lipovača iz Zagreba

# **KOMISIJA ZA VRIJEDNOSNE PAPIRE REPUBLIKE HRVATSKE**

Sukladno odredbama članka 12. stavka 1. toč. 2. i 11. te članka 35.
stavka 1. i 2. Zakona o izdavanju i prometu vrijednosnim papirima ("Narodne
novine" 107/95, dalje Zakona), Komisija za vrijednosne papire Republike
Hrvatske (dalje: Komisija), temeljem zahtjeva Radmile Lipovača iz Zagreba,
Jurišićeva 6, JMBG: 1704951335224, podnesenog dana 12. veljače 1998. godine,
za izdavanje dozvole za obavljanje poslova ovlaštenog posrednika pri trgovini
vrijednosnim papirima, na sjednici održanoj dana 17. veljače 1998. godine,
donijela je sljedeće

## **RJEŠENJE**

1. Radmili Lipovača iz Zagreba, Jurišićeva 6, JMBG: 1704951335224, izdaje
se dozvola za obavljanje poslova ovlaštenog posrednika pri trgovini vrijednosnim
papirima

2. Dozvola vrijedi od dana izdavanja, a izdaje se na rok od 1 godine,
do zaključno 17. veljače 1999. godine.

3. Ovo rješenje se upisuje u Registar izdanih dozvola za obavljanje
poslova ovlaštenog posrednika pri trgovini vrijednosnim papirima koji se
vodi kod Komisije za vrijednosne papire Republike Hrvatske.

Rješenje se upisuje pod rednim brojem 48 (četrdesetosam), s danom upisa
17. veljače 1998. godine.

4. Ovo rješenje objavljuje se u "Narodnim novinama".

Klasa: UP/I-450-08/98-01/24
Urbroj: 567-03/98-2
Zagreb, 17. veljače 1998.

Predsjednik Komisije
**Ivica Smiljan,** v. r.

Rješenje, NN 26/1998-314
## Ispravak Uredbe o izmjenama i dopunama Uredbe o mjerilima za stambeno zbrinjavanje HRVI Domovinskog rata i članova obitelji poginuloga, umrloga, zatočenoga ili nestaloga hrvatskog branitelja

### NN 26/1998 (25.2.1998.), Ispravak Uredbe o izmjenama i dopunama Uredbe o mjerilima za stambeno zbrinjavanje HRVI Domovinskog rata i članova obitelji poginuloga, umrloga, zatočenoga ili nestaloga hrvatskog branitelja

Nakon izvršenog uspoređivanja s izvornim tekstom utvrđene su pogreške
u Uredbi o izmjenama i dopunama Uredbe o mjerilima za stambeno zbrinjavanje
HRVI Domovinskog rata i članova obitelji poginuloga, umrloga, zatočenoga
ili nestaloga hrvatskog branitelja objavljenoj u "Narodnim novinama" broj
5 od 16. siječnja 1998. godine, te se daje

## **ISPRAVAK**

### **UREDBE O IZMJENAMA I DOPUNAMA UREDBE O MJERILIMA ZA STAMBENO ZBRINJAVANJE HRVI DOMOVINSKOG RATA I ČLANOVA OBITELJI POGINULOGA, UMRLOGA, ZATOČENOGA ILI NESTALOGA HRVATSKOG BRANITELJA**

U članku 5. u točki 4. iza riječi: "razlike" trebaju se dodati riječi:
"u površini kao i jednokratnu novčanu potporu na ime razlike".

Urbroj: 50501-98-193
Zagreb, 23. veljače 1998.

Glavni i odgovorni urednik
**Marijan Prus,** v. r.

Ostalo, NN 26/1998-317
## Odluka o odlikovanju Nj. E. Kasima Trnke, veleposlanika Bosne i Hercegovine Redom kneza Branimira s ogrlicom

### NN 27/1998 (27.2.1998.), Odluka o odlikovanju Nj. E. Kasima Trnke, veleposlanika Bosne i Hercegovine Redom kneza Branimira s ogrlicom

# PREDSJEDNIK REPUBLIKE HRVATSKE

Na temelju članka 98. Ustava Republike Hrvatske i članka 2. stavak 1.
Zakona o odlikovanjima i priznanjima Republike Hrvatske ("Narodne novine"
broj 20/95.), donosim

## **ODLUKU**

kojom se odlikuje

za osobit doprinos razvitku prijateljskih odnosa i suradnje između Republike
Hrvatske i Bosne i Hercegovine, za vrijeme obnašanja dužnosti veleposlanika
u Republici Hrvatskoj od 1994. do 1998. god.

### **Nj. E. KASIM TRNKA veleposlanik Bosne i Hercegovine**

**REDOM KNEZA BRANIMIRA S OGRLICOM**

Broj: 01-051-98-6-2/1
Zagreb, 16. veljače 1998.

Predsjednik
Republike Hrvatske
**dr. Franjo Tuđman,** v. r.

Odluka, NN 27/1998-318
## Odluka o davanju suglasnosti za zatvaranje Konzulata Republike Hrvatske u Švicarskoj Konfederaciji, sa sjedištem u Solothurnu

### NN 27/1998 (27.2.1998.), Odluka o davanju suglasnosti za zatvaranje Konzulata Republike Hrvatske u Švicarskoj Konfederaciji, sa sjedištem u Solothurnu

# **PREDSJEDNIK REPUBLIKE HRVATSKE**

Na osnovi članka 18. Zakona o vanjskim poslovima ("Narodne novine" broj
48/96), donosim

## **ODLUKU**

### **O DAVANJU SUGLASNOSTI ZA ZATVARANJE KONZULATA REPUBLIKE HRVATSKE U ŠVICARSKOJ KONFEDERACIJI, SA SJEDIŠTEM U SOLOTHURNU**

Dajem suglasnost za zatvaranje Konzulata Republike Hrvatske u Švicarskoj
Konfederaciji, sa sjedištem u Solothurnu i konzularnim područjem koje obuhvaća
kantone Solothurn i Aarau.

Ova Odluka stupa na snagu danom donošenja.

Broj: 081-98-379/1
Zagreb, 17. veljače 1998.

Predsjednik
Republike Hrvatske
**dr. Franjo Tuđman,** v. r.

Odluka, NN 27/1998-319